**OBRAZLOŽENJE PLANA PRORAČUNA GRADA DRNIŠA ZA 2022.-2024. GODINU**

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i Računskom planu. Metodologija izrade proračuna jedinica lokalne i područne (regionalne) samouprave nije se mijenjala u odnosu na prethodnu godinu.

**OBRAZLOŽENJE OPĆEG DIJELA PRORAČUNA GRADA DRNIŠA**

**PRIHODI**

Prihodi koji su planirali temeljeni su na dosadašnjim iskustvima, ostvarenju prihoda u 2021. godini, te intenzivnim naporima na privlačenju sredstava iz nacionalnih izvora, te iz EU izvora financiranja.

Sukladno navedenom, ukupni prihodi u 2022. godini planirani su u iznosu od 38.600.000,00 kn, dok su za 2023. projicirani u iznosu od 69.030.000,00 kn. Daljnjim razvojem i rastom gospodarske aktivnosti prema kraju razdoblja ukupni prihodi proračuna za 2024. godinu projiciraju se u iznosu od 71.205.000,00 kn.

**Prihodi od poreza**

Porezni prihodi za razdoblje 2022. projicirani su na temelju ostvarenja prihoda u 2021. i mikroekonomskih pretpostavki. U skladu s navedenim, porezni prihodi u 2022. godini projicirani su u iznosu od 11.545.000,00 kn. U narednim godinama, očekuje se daljnji rast prihoda od poreza te su oni za 2023. projicirani u iznosu od 12.750.000,00 kn, dok se u 2024. godini očekuju u iznosu od 12.900,000,00 kn.

**Pomoći iz inozemstva i od subjekata unutar općeg proračuna**

Prihodi od pomoći se najvećim dijelom odnose na sredstva iz EU fondova, a u razdoblju 2023.-2024. planira se još više intenzivirati njihovo povlačenje. Sukladno navedenom, ukupno planirani prihodi od pomoći u 2022. iznose 18.564.000,00 kn. Navedene pomoći se odnose na pomoći proračunu u iznosu od 14.517.000,00 a čine ih prihodi od kompenzacijske mjere, nacionalne i EU pomoći za provedbu projekata u tijeku, te od sredstva za decentraliziranu funkciju vatrogastva. Iznos od 4.047.000 kn odnosi se na pomoći proračunskim korisnicima za provođenje njihovih aktivnosti i programa. U 2023. godini projiciraju se u iznosu od 49.289.000,00 kuna, a u 2024. godini 51.314.000,00 kn od kojih se najveći udio projicira povlačenje EU sredstava.

**Prihodi od imovine**

Prihodi od imovine sastoje se od prihoda od kamata na depozite po viđenju, prihoda od koncesija, iznajmljivanja i zakupa imovine. Ovi prihodi projicirani su u iznosu od 1.596.000,00 kn. Najveće stavke prihoda od imovine čine prihodi od naknade za služnost koju plaća Hrvatski telekom i zakup poljoprivrednog zemljišta. U promatranom razdoblju 2022.-2024. planirani su u godišnjem iznosu od 1.596.000,00 kn.

**Prihodi od upravnih i administrativnih pristojbi, pristojbi po posebnim propisima i naknada**

Prihodi po osnovi upravnih i administrativnih pristojbi u 2022.-2024. planirani su u iznosu od 4.170.000,00 kn godišnje, a čine ih prihodi od komunalnih doprinosa i naknada, naknade za zaštićena područja od Nacionalnog parka Krka, te upravne i administrativne pristojbe. U kategoriji proračunskih prihoda po posebnim propisima planiraju se i vlastiti prihodi proračunskih korisnika koji u 2022. godini iznose 1.000.000,00 kn, a odnose se na sufinanciranje cijene usluga Dječjeg vrtića Drniš.

**Prihodi od prodaje proizvoda i roba te pruženih usluga i prihodi od donacija**

Prihodi od prodaje proizvoda i roba te pruženih usluga i donacija, u cijelosti su vlastiti prihodi proračunskih korisnika i iste planiraju proračunski korisnici. Za razdoblje od 2022.-2024. planirani su godišnjem iznosu od 695.000,00 kn.

**Kazne, upravne mjere i ostali prihodi**

Prihodi od kazni i upravnih mjera ostvaruju po osnovi kazni za komunalne prekršaje i ostalih raznih kazni. Očekuje se da će prihodi od kazni i upravnih mjera slijediti trendove dosadašnjih kretanja i u narednom razdoblju za 2022.-2024. planirani u godišnjem iznosu od 15.000,00 kn.

**Prihodi od prodaje nefinancijske imovine**

Prihodi od prodaje nefinancijske imovine u 2022. godini planiraju se u iznosu od 515.000,00 kn, a navedeni prihod planira se ostvarit prodajom zemljišta u poslovnim zonama, prodajom građevinskog zemljišta za stambeno zbrinjavanje i manji dio od obročnog otkupa stanova na kojima postoji stanarsko pravo. U razdoblju 2023. – 2024. navedeni prihodi projiciraju se u istom iznosu.

**RASHODI**

**Rashodi za zaposlene**

Ukupni rashodi za zaposlene u 2022. godini planiraju se u iznosu od 16.113.500,00 kn i u odnosu na tekući plan 2021. godine bilježe rast od 1.471.700,00 kn. Rashode za zaposlene čine bruto plaće sa pripadajućim doprinosima na plaću, naknade zaposlenim kao što su regres, božićnica, darovi djeci, jubilarne nagrade i sl. Najveći rast odnosi na rashode za zaposlene u ustanovi predškolskog odgoja koji će se financirati iz EU sredstava. U 2023. godini očekuje se daljnje povećanje ovih rashoda te se ukupni rashodi za zaposlene za 2023. projiciraju u iznosu od 17.343.500,00 kn, dok se po provedbi EU projekata u 2024. projiciraju u iznosu od 14.613.500,00 kn.

**Materijalni rashodi**

Ukupni materijalni rashodi u 2022. godini planiraju se u iznosu od 10.482.300,00 kn, a u odnosu na tekuću godinu manji su za 494.700,00 kn, a smanjenje ovih rashoda u odnosu na tekuću godinu odnosi se na već provedene EU projekte. U 2023. godini očekuje se povećanje materijalnih troškova i projiciraju se u iznosu od 13.582.300,00 kn, a u 2024. godini 11.992.300,00 kn.

**Financijski rashodi**

Financijski rashodi, koje čine kamate za primljene zajmove, bankarske usluge i naknade poreznoj upravi, projicirani su u skladu sa stanjem uvjeta, odnosno troškovima servisiranja. Ovi rashodi za razdoblje 2022.-2024. planirani su u iznosu od 262.200,00 kn godišnje.

**Subvencije**

Subvencije u 2022. godini planiraju u iznosu od 10.000,00 kn. Rashodi za subvencije odnose se na subvenciju kamata malim i srednjim poduzetnicima koje su započele 2017. godine. Za razdoblje 2023.-2024. planiraju se u istom iznosu.

**Naknade građanima i kućanstvima**

Naknade građanima i kućanstvima u 2022. planiraju u iznosu od 1.071.000,00 kn što čini povećanje od 61.000,00 kn u odnosu na tekući plan 2021. godine. U okviru ove kategorije rashoda planiraju se sredstva za sufinanciranje autobusnih linija prijevoza učenika srednjih škola, nadalje socijalne pomoći stanovništvu, naknade za novorođenu djecu, troškovi ogrijeva korisnicima socijalne skrbi, a koji se izvršavaju sukladno broju korisnika. Za razdoblje 2023.-2024. projiciraju se u istom iznosu.

**OBRAZLOŽENJE RASHODA PRORAČUNA GRADA DRNIŠA ZA 2022. GODINU**

Proračun Grada Drniša za 2022. godinu, sastoji od sljedećih Razdjela i iznosa:

|  |  |  |
| --- | --- | --- |
| POSEBNI DIO - Rekapitulacija rashoda i izdataka | | |
| Razdjel |  | Plan 2022. |
| RAZDJEL 001 | UPRAVNI ODJEL ZA IMOVINSKO PRAVNE, KADROVSKE I OPĆE POSLOVE | **759.500,00 kn** |
| RAZDJEL 002 | UPRAVNI PROSTORNO PLANIRANJE, KOMUNALNE DJELATNOSTI I ZAŠTITU OKOLIŠA | **9.050.000,00 kn** |
| RAZDJEL 003 | UPRAVNI ODJEL ZA GOSPODARSTVO, FINANCIJE I DRUŠTVENE DJELATNOSTI | **28.790.500,00 kn** |
| UKUPNO |  | **38.600.000,00 kn** |

Od ukupno planiranih rashoda u iznosu od 38.600.000,00 kn, 18.714.500,00 kn odnosi se na rashode i izdatke proračunskih korisnika, a 19.885.500,00 kn na programe, aktivnosti i projekte u Upravnim odjelima Grada Drniša.

**RAZDJEL 001: UPRAVNI ODJEL ZA IMOVINSKO PRAVNE, KADROVSKE I OPĆE POSLOVE = 759.500,00 kn**

**GLAVA 00101: PREDSTAVNIČKO I IZVRŠNO TIJELO = 759.500,00 kn**

**Program 1001: REDOVNA DIJELATNOST TIJELA GRADA = 759.500,00 kn**

**A 100001: Predstavnička tijela = 221.500,00 kn**

**Zakonska osnova:** Zakon o lokalnoj i područnoj (regionalnoj) samoupravi, Zakon o lokalnim izborima, Zakon o financiranju političkih aktivnosti, izborne promidžbe i referenduma.

**Opis:** ovim sredstvima financira se naknada za rad vijećnika, pokroviteljstva, rashodi za javna priznanja, sredstva za rad političkih stranaka uvažavajući njihovu razmjernu zastupljenost u Gradskom vijeću, kao i sredstva za ostale rashode, a za potrebe rada Gradskog vijeća.

**Opći cilj:** financiranje djelatnosti predstavničke vlasti i omogućavanje višestranačkog političkog djelovanja.

**Pokazatelj uspješnosti:** broj donesenih akata u odnosu na zakonske obveze jedinice lokalne samouprave i pravovremena doznaka sredstava političkim strankama.

**A 100002: Izvršna tijela = 408.000,00 kn**

**Zakonska osnova:** Zakon o lokalnoj i područnoj (regionalnoj) samoupravi, Zakon o lokalnim izborima, Zakon o proračunu, Statut Grada Drniša, Zakon o plaćama dužnosnika.

**Opis:** sredstva su namijenjena za isplatu bruto plaće sa pripadajućim doprinosima za Gradonačelnika, reprezentaciju za protokolarne aktivnosti gradonačelnika, te tekuću pričuvu proračuna.

**Opći cilj:** omogućavanje transparentnosti rada vlasti.

**Pokazatelj uspješnosti:** primjereno izvršene obveze izvršne vlasti u svim segmentima djelovanja lokalnog javnog sektora.

**A 100003: Mjesna samouprava = 55.000,00**

**Zakonska osnova:** Zakon o lokalnoj i područnoj (regionalnoj) samoupravi, Statut Grada Drniša i Odluka o osnivanju Mjesnih odbora.

**Opis:** ova sredstva osiguravaju se za aktivnosti, programe i materijalne rashode poslovanja mjesnih obora.

**Opći cilj:** realizacija prava na mjesnu samoupravu.

**Pokazatelj uspješnosti:** provedba programa i aktivnosti Mjesnih odbora.

**A 100004: Nacionalne manjine = 75.000,00**

**Zakonska osnova:** Ustavni zakon o pravima nacionalnih manjina.

**Opis:** ova sredstva osiguravaju se za aktivnosti, programe i materijalne rashode nacionalnih manjina.

**Opći cilj:** realizacija prava prema zakonu.

**Pokazatelj uspješnosti:** provedba programa i aktivnosti nacionalnih manjina.

**RAZDJEL 002:** **UPRAVNI ODJEL PROSTORNO PLANIRANJE, KOMUNALNE DJELATNOSTI I ZAŠTITU OKOLIŠA = 9.050.000,00,00 kn**

**GLAVA 00201: UPRAVNI ODJEL PROSTORNO PLANIRANJE, KOMUNALNE DJELATNOSTI I ZAŠTITU OKOLIŠA = 9.050.000,00,00 kn**

**Program 2001: PROSTORNO PLANSKA I TEHNIČKA DOKUMENTACIJA = 550.000,00 kn**

**A 200101: Rashodi za usluge vezano za gradnju = 150.000,00 kn**

**Zakonska osnova**: Zakon o državnoj izmjeri i katastru nekretnina i ostali provedbeni propisi

**Opis:** ovim sredstvima financiraju se geodetske usluge i ostale usluge vezane za nekretnine na području Grada Drniša.

**Opći cilj:** gospodarenje nekretninama u (su)vlasništvu Grada Drniša.

**Pokazatelj uspješnosti:** broj izrađenih elaborata.

**K 200102: Prostorno planska, projektna i ostala tehnička dokumentacija =400.000,00 kn**

**Zakonska osnova:** Zakon o lokalnoj i područnoj (regionalnoj) samoupravi, Zakon o prostornom uređenju, Zakon o gradnji, Zakon o komunalnom gospodarstvu.

**Opis:** Ovim sredstvima financira se izrada prostorno planske dokumentacije, izrada projekata i pripremne dokumentacije sukladno pozitivnim propisima.

**Opći cilj:** kroz ovaj projekt predviđa se prostorno planskim i projektnim dokumentacijama omogućiti ishođenje akata za gradnju za potrebe izgradnje objekata i komunalne infrastrukture kao što su izvedbeni projekti i ostala pripremna dokumentacija vezana za gradnju i investicijsko održavanje.

**Pokazatelj uspješnosti:** izrađeni projekti i dokumentacija sukladno ovom programu uz uvjet ishođenih prethodnih akata.

**Program 3001: PROGRAM GRADNJE KOMUNALNE INFRASTRUKTURE = 2.200.000,00 kn**

**K 3001107: Program gradnje komunalne infrastrukture =2.200.000,00 kn**

**Zakonska osnova:** Zakon o komunalnom gospodarstvu, Program gradnje komunalne infrastrukture za 2022. godinu.

**Opis:** Programom gradnje objekata i uređaja komunalne infrastrukture na području Grada Drniša za 2022. godinu, određuje se izgradnja objekata i uređaja komunalne infrastrukture za komunalne djelatnosti koje su Zakonom o komunalnom gospodarstvu navedene i to: javne površine, prometnice i prometne površina, javna rasvjeta, sanitarna i oborinska odvodnja i gospodarenje komunalnim otpadom.

**Opći cilj:** zadržati postojeći nivo uređenosti javnih površina.

**Pokazatelj uspješnosti:** razvoj zajednice.

**Program 3002: ODRŽAVANJE KOMUNALNE INFRASTRUKTURE = 4.700.000,00 kn**

**A 3002207: Program održavanja komunalne infrastrukture =4.500.000,00 kn**

**Zakonska osnova:** Zakon o komunalnom gospodarstvu, Program održavanja komunalne infrastrukture za 2022. godinu.

**Opis:** Radi održavanja postojećeg standarda potrebno je osigurati sredstva za održavanje, čišćenje i uređenje javnih površina, održavanje javne rasvjete, održavanje nerazvrstanih cesta i trgova, deratizacije i dezinsekcije, veterinarskih usluga, održavanje parkova, zelenih površina, groblja i sl.

**Opći cilj:** zadržati postojeći nivo uređenosti javnih površina.

**Pokazatelj uspješnosti:** osiguranje redovitog čišćenja, održavanja javnih površina i opreme.

**A 3002208: Ostali komunalni poslovi (voda, pričuva i sl.) =200.000,00 kn**

**Zakonska osnova:** Zakon o vlasništvu i drugim stvarnim pravima.

**Opis:** ovim sredstvima financira se plaćanje mjesečnih računa za potrošak vode na javnim površinama i stambena pričuva za poslovne prostore za objekte u (su)vlasništvu Grada, te ostale usluge održavanja nekretnina u vlasništvu.

**Opći cilj:** gospodarenje nekretninama u (su)vlasništvu Grada Drniša.

**Pokazatelj uspješnosti:** plaćanje u roku dospijeća.

**Program 1201: RAZVOJ POSLOVNIH ZONA =1.600.000,00 kn**

**K 120102: Poslovna zona Drniš =1.600.000,00 kn**

**Zakonska osnova:** Zakon o unapređenju poduzetničke infrastrukture.

**Opis:** U 2022. godini potrebno je osigurati sredstva za završetak izgradnje Poslovne zone u Gradu Drnišu, a čija je izgradnja ugovorena i započela u 2019. godini, a financira se EU sredstvima i nacionalnih izvora.

**Opći cilj:** razvoj i unapređenje poduzetničke infrastrukture je poticanje gospodarskog rasta kroz planiranje i izgradnju poduzetničke infrastrukture koja je nadalje u funkciji ravnomjernog razvoja, bržeg rasta poduzetništva i povećanja investicija i zaposlenosti unutar područja na kojem se poduzetnička infrastruktura planira, odnosno gradi.

**Pokazatelj uspješnosti:** razvoj zajednice i zaposlenost.

**RAZDJEL 003:** **UPRAVNI ODJEL ZA GOSPODARTVO, FINANCIJE I DRUŠTVENE DJELATNOSTI =28.790.500,00 kn**

**GLAVA 00301: UPRAVNI ODJEL ZA GOSPODARTVO, FINANCIJE I DRUŠTVENE DJELATNOSTI =10.076.000,00 kn**

**Program 1001: REDOVNA DJELATNOT TIJELA GRADA = 5.805.000,00 kn**

**A 100105: Rashodi za zaposlene u tijelima =2.637.000,00 kn**

**Zakonska osnova:** Zakon o službenicima i namještenicima u lokalnoj i područnoj (regionalnoj) samoupravi, Zakon o lokalnoj i područnoj (regionalnoj) samoupravi, Zakon o financiranju jedinica lokalne i područne (regionalne) samouprave, Zakon o porezu na dohodak, Zakon o fiskalnoj odgovornosti, Odluka o visini koeficijenata zaposlenika u upravnim odjelima Grada Drniša, Pravilnik o kriterijima utvrđivanja natprosječnih rezultata i načinu isplate dodatka za uspješnost na radu zaposlenika Grada.

**Opis:** sredstva namijenjena plaćama i naknadama za 17 zaposlenih u gradskoj upravi.

**Opći cilj:** kroz ovu aktivnost osiguravaju se sredstva za isplatu plaća i naknada za 17 zaposlenika. Sredstva se raspoređuju kako slijedi:

- bruto plaće i naknade 2.100.000,00 kuna,

- ostali rashodi za zaposlene (regres, božićnica, jubilarne nagrade, pomoći u slučaju bolesti ili smrti, darovi djeci i sl.): 70.000,00 kuna,

- obvezni doprinosi na bruto plaće i naknade 347.000,00 kuna,

- naknadu troškova prijevoza zaposlenicima 120.000,00 kuna,

**Pokazatelj uspješnosti:** ostvareni uvjeti za normalno funkcioniranje upravnih tijela.

**A 100106: Materijalno financijski rashodi tijela =1.583.000,00 kn**

**Zakonska osnova:** Zakon o lokalnoj i područnoj (regionalnoj) samoupravi.

**Opis:** navedeni iznos osigurava redovan rad i poslovanje svih odjela gradske uprave (materijalni troškovi za uredsko poslovanje, intelektualne usluge, naknade poreznoj upravi, bankarske i usluge platnog prometa, redovno održavanje računalne opreme i programa, licence za računalne programe, komunalne usluge, usluge telefona, pošte, prijevoza, polica osiguranja, službenih putovanja, stručnih usavršavanja i slično).

**Opći cilj:** osiguravanje funkcioniranja gradske administracije.

**Pokazatelj uspješnosti:** pravovremeno izvršavanje zadataka iz programa rada gradske uprave, predstavničkog i izvršnog tijela Grada Drniša.

**A 100107: Otplata glavnice i kamate po kreditima = 1.540.000,00 kn**

**Zakonska osnova:** Zakon o proračunu, Zakon o lokalnoj i područnoj (regionalnoj) samoupravi, Zakon o financiranju jedinica lokalne i područne (regionalne) samouprave, Zakon o fiskalnoj odgovornosti, Odluka o izvršavanju Proračuna Grada Drniša, Suglasnost Ministarstva financija.

**Opis:** za servisiranje duga u 2022. godini planirano je ukupno 1.540.000,00 kuna, a odnosi se za otplatu kredita i pripadajućih kamata po dugoročnom zaduženju Grada Drniša, sukladno sklopljenom Ugovoru o dugoročnom kreditu s Zagrebačkom bankom d.d., Zagreb (srpanj 2019.) u iznosu od 5.743.000,00 kn za sufinanciranje EU projekata. Sukladno sklopljenom 2. Dodatku ugovora kredit se otplaćuje sukcesivno u 48 jednakih mjesečnih rata koje dospijevaju svakog 10-tog u mjesecu, a prva rata je dospjela 10.08.2021. godine.

**Opći cilj:** kroz ovu aktivnost osigurava se otplata kredita.

**Pokazatelj uspješnosti:** pravovremeno osiguranje sredstava za otplatu kredita.

**A 100006: Rashodi po programu Savjeta mladih = 5.000,00 kn**

**Zakonska osnova:** Zakon o savjetima mladih, Statut Grada Drniša, Odluka o osnivanju Savjeta mladih Grada Drniša.

**Opis:** ova sredstva osiguravaju se za aktivnosti Savjeta mladih našega grada.

**Opći cilj:** zadovoljavanje potreba građana dobne skupine od 15 do 30 godina starosti.

**Pokazatelj uspješnosti:** provedba programa i aktivnosti Savjeta mladih Grada Drniša.

**K 100101: Nabavka opreme za potrebe upravnih odjela = 40.000,00 kn**

**Zakonska osnova:** Zakon o lokalnoj i područnoj (regionalnoj) samoupravi.

**Opis:** navedeni iznos osigurava opremanje svih odjela gradske uprave čime se osigurava njihov nesmetan i redovan rad (nabavku računalne opreme, komunikacijske te uredske opreme, namještaja, opremanje arhive i slično).

**Opći cilj:** osiguravanje funkcioniranja gradske administracije.

**Pokazatelj uspješnosti:** osiguranje primjerenih radnih uvjeta i alata zaposlenicima gradske uprave.

**Program 4001: VATROGASTVO I CIVILNA ZAŠTITA =4.606.000,00 kn**

**A 400103: Dobrovoljno vatrogasno društvo =400.000,00 kn**

**Zakonska osnova:** Zakon o vatrogastvu.

**Opis:** iznos od 400.000,00 kuna planira se za financiranje Dobrovoljnog vatrogasnog društva Drniš.

**Opći cilj:** protupožarna zaštita.  
**Pokazatelj uspješnosti:** spremnost za intervencije protupožarne zaštite.

**A 400104: Civilna zaštita = 25.000,00 kn**

**Zakonska osnova:** Zakon o lokalnoj i područnoj (regionalnoj) samoupravi, Zakon o sustavu civilne zaštite.

**Opis:** iznos od 25.000,00 kuna planira se za nabavu usluga i materijalno tehničkih sredstava za potrebe civilne zaštite na području Grada.

**Opći cilj:** opremanje civilne zaštite, povećanje razine sigurnosti u gradu.  
**Pokazatelj uspješnosti:** spremnost postrojbe za intervenciju, nabavljeni materijal i oprema.

**Program 5002: POTPORE U OBRAZOVANJU =321.000,00 kn**

**A 500201: Potpore u obrazovanju =321.000,00 kn**

**Zakonska osnova:** Zakon o lokalnoj i područnoj (regionalnoj) samoupravi, Zakon o odgoju i obrazovanju u osnovnoj i srednjoj školi.

**Opis:** iz ovih sredstava sufinanciraju se autobusne linije za prijevoz učenika srednjih škola u iznosu od 200.000,00 kuna, studentske potpore 80.000,00 kn, potpore nadarenim učenicima 15.000,00 kn, te 26.000,00 za nabavku likovnih mapa i pribora za učenike prvih razreda osnovne škole.

**Opći cilj:** osiguravanje dostupnosti obrazovanja, potpore studentima i nadarenim učenicima.

**Pokazatelj uspješnosti:** osiguran prijevoz za sve učenike/putnike, te osiguravanje potpore za školovanje nadarenim učenicima i studentima.

**Program 7001: POTPORA TURISTIČKOJ ZAJEDNICI DRNIŠ = 130.000,00 kn**

**A 700101: Potpora Turističkoj zajednici Drniš =130.000,00 kn**

**Zakonska osnova:** Zakon o turističkim zajednicama i promicanju hrvatskog turizma.

**Opis:** iz ovih se sredstava sufinancira se rad Turističke zajednice Drniš, tj. osigurava cjelovitija zastupljenost specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja konkurentnih turističkih proizvoda i poboljšanja uvjeta boravka turista na području Grada Drniša te razvijanje svijesti o važnosti u gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističkih resursa na području Grada Drniša, kao i prirodne i kulturne baštine sukladno načelima održivog razvoja.

**Opći cilj:** razvoj zajednice.

**Pokazatelj uspješnosti:** razvoj malog poduzetništva, povećani broj iznajmljivača te obiteljskih gospodarstava, broj turista.

**Program 7002: PROMICANJE TURISTIČKIH SADRŽAJA =120.000,00 kn**

**A 700201: Promicanje turističkih aktivnosti =120.000,00 kn**

**Zakonska osnova:** Zakon o lokalnoj i područnoj (regionalnoj) samoupravi, Statut Grada Drniša.

**Opis:** obuhvaća poslove i aktivnosti vezane za razvoj i promociju turizma i značajnijih datuma iz povijesti grada te druge gradske manifestacije koje imaju za cilj turističku i kulturnu promidžbu grada.

**Opći cilj:** dostojanstveno obilježavanje protokolarnih događanja.

**Pokazatelj uspješnosti:** uspješno provođenje manifestacija značajnih za drnišku lokalnu zajednicu.

**Program 8001: NAKNADE GRAĐANIMA =700.000,00 kn**

**A 8/00101: Pomoć stanovništvu po socijalnom programu =700.000,00 kn**

**Zakonska osnova:** Zakon o lokalnoj i područnoj (regionalnoj) samoupravi; Zakon o socijalnoj skrbi, Socijalni program Grada.

**Opis:** iz ovih sredstava osiguravaju se jednokratne potpore za novorođenčad i pomoć osobama slabijeg imovinskog statusa, a sve u skladu sa Programom o socijalnoj skrbi u iznosu od 500.000,00 kn. Također su u okviru ovih sredstava planirana sredstva iz izvora pomoći iz drugih proračuna za ogrjev osobama evidentiranim u socijalnoj skrbi u iznosu od 200.000,00 kn.

**Opći cilj:** potpora obiteljima/roditeljima.

**Pokazatelj uspješnosti:** pravovremeno isplaćene potpore podnositeljima zahtjeva.

**Program 9001: FINANCIRANJE UDRUGA GRAĐANA I OSTALE AKTIVNOSTI = 1.105.000,00 kn**

**A 900101: Donacije udrugama u športskim aktivnostima =520.000,00 kn**

**Zakonska osnova:** Zakon o sportu, Zakon o udrugama.

**Opis:** osiguravaju se sredstva za aktivnosti sportskih udruga članica Zajednice sportova u iznosu od 450.000,00 kn. Ova sredstva raspoređuju se unutar Sportske zajednice na temelju kriterija koje su prihvatila tijela Zajednice. Također se osiguravaju sredstva za usluge zakupa dvorane u OŠ Drniš u iznosu od 70.000,00 kn.

**Opći cilj:** osiguravanje sredstava za sufinanciranje programa športskih udruga.

**Pokazatelj uspješnosti:** redovito financiranje udruga članica Zajednice i praćenje njihova rada.

**A 900102: Donacije udrugama u kulturnim aktivnostima =260.000,00 kn**

**Zakonska osnova:** Zakon o udrugama, Pravilnik o financiranju programa, projekata i manifestacija od interesa za opće dobro koje provode udruge.

**Opis:** iz ovih sredstava sufinancira se rad udruga u kulturi sukladno pravilniku o financiranju programa u kulturi i tehničkoj kulturi.

**Opći cilj:** osiguravanje sredstava za programe udruga u kulturi.

**Pokazatelj uspješnosti:** financiranje udruga i praćenje programa i rada udruga.

**A 900103: Donacije vjerskim zajednicama =100.000,00 kn**

**Zakonska osnova:** Zakon o neprofitnim organizacijama.

**Opis:** ovim sredstvima sufinanciraju se programi i projekti župnih ureda u iznosu od 50.000,00 kn, te se sufinanciraju kapitalni izdaci vezani za obnovu sakralnih objekata u iznosu od 50.000,00 kn.

**Opći cilj:** financiranje programa/projekta/inicijative kao značajne za zadovoljavanje javnih potreba.

**Pokazatelj uspješnosti:** realizirani programi.

**A 900104: Donacije nevladinim udrugama =80.000,00 kn**

**Zakonska osnova:** Pravilnik o financiranju programa, projekata i manifestacija od interesa za opće dobro koje provode udruge.

**Opis:** ovim sredstvima sufinanciraju se programi nevladinih udruga i udruga proizašlih iz domovinskog rata. Za programe i projekte nevladinih udruga osiguravaju se sredstva od 30.000,00 kn, a za rad udruga proizašlih iz domovinskog rata 50.000,00 kn.

**Opći cilj:** poticati organizacije civilnog društva na osmišljavanje i provedbu aktivnosti i programa s posebnim naglaskom na zdravstvene, kulturne i povijesne inicijative.

**Pokazatelj uspješnosti:** realizirani programi.

**A 900105: Donacija Crvenom križu =130.000,00 kn**

**Zakonska osnova:** Zakon o Hrvatskom crvenom križu.

**Opis:** Hrvatski Crveni križ uživa posebnu zaštitu i skrb Republike Hrvatske pa stoga ima i poseban načina financiranja svoga rada koji ima izvor i u proračunskim sredstvima jedinica lokalne i područne (regionalne) samouprave.

**Opći cilj:** rad i djelovanje na razini jedinice lokalne i područne (regionalne) samouprave, financiranje javne ovlasti i redovne djelatnosti.

**Pokazatelj uspješnosti:** realizirani programi.

**A 900108: Protupožarna i civilna zaštita. =15.000,00 kn**

**Zakonska osnova:** Zakon o lokalnoj i područnoj (regionalnoj) samoupravi, Zakon o zaštiti i spašavanju, Zakon o udrugama.

**Opis:** iznos od 15.000,00 kuna namijenjen je za financiranje djelovanja HGSS-a na našem području, ali i širem području Dalmacije i Hrvatske, obzirom da je HGSS jedna od operativnih snaga civilne zaštite definirana važećim zakonom.

**Opći cilj:** jačanje službi zaštite i spašavanja.  
**Pokazatelj uspješnosti:** intervencije i praćenje pokazatelja.

**Program 1010: POTPORE ZDRAVSTVENOJ ZAŠTITI =10.000,00 kn**

**A 101001: Potpore u zdravstvenoj zaštiti stanovništva =10.000,00 kn**

**Zakonska osnova:** Zakon o zdravstvenoj zaštiti, Zakon o lokalnoj i područnoj (regionalnoj) samoupravi.

**Opis:** iz ovih sredstava sufinancirati će se nabavka opreme i sl. Domu zdravlja Drniš, čime se nastavlja sa programom zaštite zdravlja stanovništva s područja grada.

**Opći cilj:** prevencija i zaštita zdravlja, dostupnost usluge.

**Pokazatelj uspješnosti:** obavljeni pregledi, praćenje pokazatelja.

**Program 1202: POTICAJI U POLJOPRIVREDI =50.000,00 kn**

**T 120202: Poticaji u poljoprivredi = 50.000,00 kn**

**Zakonska osnova:** Program potpore u poljoprivredi i ruralnom razvoju Grada Drniša.

**Opis:** poticanje razvoja poljoprivrede kao jedne od gospodarskih grana, putem Programa potpore poljoprivredi i ruralnom razvoju Grada Drniša.

**Opći cilj:** razvoj poljoprivrede.

**Pokazatelj uspješnosti:** odobrene potpore drniškim poljoprivrednicima.

**Program 1203: SUBVENCIJE KAMATA PODUZETNICIMA =10.000,00 kn**

**T 120301: Subvencije kamata =10.000,00 kn**

**Zakonska osnova**: Program kreditiranja poduzetnika i obrtnika u Gradu Drnišu

**Opis:** rashodi u iznosu od 10.000,00 kn planirani su za nastavak sufinanciranja kamata poduzetnicima koji su realizirali kredite kroz Program kreditiranja poduzetnika.

**Opći cilj:** poticati razvoj gospodarstva kroz kreditne programe u suradnji s poslovnim bankama i Šibensko kninskom županijom, na način da se kroz subvencije kamata omogući lakši i jeftiniji pristup izvorima financiranja.

**Pokazatelj uspješnosti:** brojsubvencioniranih korisnika poduzetničkih kredita.

**Program 1301: PROMICANJE PRAVA DJECE =50.000,00 kn**

**A 130101: Promicanje prava djece =50.000,00 kn**

**Zakonska osnova**: Konvencija o pravima djeteta - međunarodni dokument kojim se priznaju prava djece u cijelome svijetu.

**Opis:** rashodi za izvršenje ove aktivnosti planirani su u iznosu od 50.000,00 kuna, od čega se 20.000,00 kn odnosi na troškove dječjeg gradskog vijeća, grad prijatelj djece i sl. 30.000,00 kn odnosi se na financiranje Programa udruga za poticanje prava djece.

**Opći cilj:** aktivna uloga djeteta i zaštitnički stav prema djeci

**Pokazatelj uspješnosti:** brojaktivnosti i programa.

**Program 1501: PROGRAM ZAPOŠLJAVANJA =430.000,00 kn**

**A 150101: Program javnih radova i stručnog osposobljavanja = 430.000,00 kn**

**Zakonska osnova**: Zakon o lokalnoj i područnoj (regionalnoj) samoupravi.

**Opis:** rashodi za izvršenje ove aktivnosti odnose se na javni rad i stručno osposobljavanje koji inicira lokalna zajednica sukladno mjerama Hrvatskog zavoda za zapošljavanje.

**Opći cilj:** uključivanje nezaposlenih osoba u programe aktivacije na poslovima društveno korisnog rada i stručno osposobljavanje.

**Pokazatelj uspješnosti:** provedeni program.

**Program 1601: POTICANJE STANOGRADNJE =600.000,00 kn**

**A 1160101: Poticanje stanogradnje =600.000,00 kn**

**Zakonska osnova**: Zakon o lokalnoj i područnoj (regionalnoj) samoupravi, Program olakšica i poticaja stanogradnje mladim obiteljima radi izgradnje vlastite stambene zgrade na području Grada Drniša

**Opis:** potpore za rješavanje stambenog pitanja mladih obitelji koji žive na području Grada Drniša. Prema odredbama programa za rješavanje stambenog pitanja, sufinancirat će se izgradnja obiteljskog stambenog objekta, kupnja obiteljske kuće ili stana te poboljšanje kvalitete stanovanja mladih obitelji.

**Opći cilj:** budući razvoj Grada Drniša uz zadržavanje postojećih i privlačenje novih stanovnika.

**Pokazatelj uspješnosti:** provedeni program.

**Program 1701: OTKUP ZEMLJIŠTA I GRAĐEVINSKIH OBJEKATA =200.000,00 kn**

**K 170101: Otkup građevinskih objekata = 100.000,00 kn**

**Zakonska osnova**: Zakon o lokalnoj i područnoj (regionalnoj) samoupravi.

**Opis:** ovim sredstvima planira se otkup građevinskih objekata koji su od interesa za grad, a u vlasništvu su Republike Hrvatske.

**Opći cilj:** budući razvoj Grada Drniša.

**Pokazatelj uspješnosti:** provedeni program.

**K 170102: Otkup zemljišta =100.000,00 kn**

**Zakonska osnova**: Zakon o lokalnoj i područnoj (regionalnoj) samoupravi.

**Opis:** ovim sredstvima planira se otkup zemljišta koje je od interesa za grad.

**Opći cilj:** budući razvoj Grada Drniša.

**Pokazatelj uspješnosti:** provedeni program.

**Program 1801: ODRŽAVANJE TURISTIČKE INFRASTRUKTURE =20.000,00 kn**

**A 180101: Redovno održavanje turističke infrastrukture =20.000,00 kn**

**Zakonska osnova**: Zakon o lokalnoj i područnoj (regionalnoj) samoupravi.

**Opis:** ovi rashodi planirani su za održavanje turističke infrastrukture kao što je održavanje sustava javnih bicikala na području grada kao i ostali izdaci vezani za turističku infrastrukturu.

**Opći cilj:** budući razvoj Grada Drniša.

**Pokazatelj uspješnosti:** provedeni program.

**Program 1901: SUFINANCIRANJE EU PROJEKATA =100.000,00 kn**

**K 190101: Sufinanciranje EU projekata =100.000,00 kn**

**Zakonska osnova**: Zakon o lokalnoj i područnoj (regionalnoj) samoupravi.

**Opis:** ovi izdaci odnose se na udio grada za sufinanciranje EU projekata.

**Opći cilj:** budući razvoj Grada Drniša.

**Pokazatelj uspješnosti:** provedeni projekti.

**GLAVA 00302: PRORAČUNSKI KORISNICI =18.714.500,00 kn**

Grad Drniš je osnivač pet ustanova, te je slijedom toga u obvezi osigurati istima sredstva za redovite izdatke.

**Program 4001: VATROGASTVO I CIVILNA ZAŠTITA =4.606.000,00 kn**

**Proračunski korisnik 33968: Javna vatrogasna postrojba Drniš = 4.181.000,00 kn**

**Zakonska osnova:** Zakon o vatrogastvu, Zakonu o jedinicama lokalne samouprave i Zakonu o ustanovama.

**Opis:** Javna vatrogasna postrojba Drniš prema Zakonu o vatrogastvu, Zakonu o jedinicama lokalne samouprave i Zakonu o ustanovama organizira svoj rad kao javna ustanova jedinice lokalne samouprave za obavljanje poslova zaštite od požara i vatrogastva. U okviru tih poslova Javna vatrogasna postrojba Drniš organizira i izvodi aktivnosti na planu sprečavanja nastanka požara, gašenju požara, spašavanju ljudi i imovine, pružanju prve pomoći u nezgodama i opasnim situacijama te saniranju posljedica nesreće. Javna vatrogasna postrojba zapošljava ukupno 23 operativna vatrogasaca.

**Opći cilj:** zaštita građana i imovine.

**Pokazatelj uspješnosti:** nesmetano odvijanje protupožarne zaštite.

**A 100001: Financiranje JVP iznad minimalnih standarda = 1.711.000,00 kn**

**Opis:** Iz izvornih prihoda Proračuna financiraju se dio rashoda za zaposlene u iznosu od 1.444.000,00 kn, materijalni rashodi u iznosu od 227.000,00 kn, te rashodi za nabavku nefinancijske imovine u iznosu od 40.000,00 kn.

**A 100001: Financiranje JVP - minimalni standardi = 2.452.000,00 kn**

**Opis:** Ovi rashodi planirani su na temelju Odluke o minimalnim financijskim standardima, kriterijima i mjerilima za financiranje rashoda javnih vatrogasnih postrojbi za 2021. godinu. Udio iznosa za rashode za plaće u odnosu na ukupni minimalni financijski standard može biti najviše 90/100, a udio za materijalne i financijske rashode mora biti najmanje 10/100 pripadnog ukupnog minimalnog financijskog standarda. Sukladno navedenom rashodi za zaposlene iznose 2.206.000,00 kn, a materijalni rashodi iznose 246.000,00 kn.

**A 100001: Financiranje JVP – vlastiti prihod =18.000,00 kn**

**Opis:** Iz vlastitih prihoda Javne vatrogasne postrojbe u iznosu od 18.000,00 planiraju se izdaci za nabavku službene radne odjeće.

**Program 6001: FINANCIRANJE USTANOVA U KULTURI =3.918.500,00 kn**

**Zakonska osnova:** Zakon o muzejima, Zakon o zaštiti i očuvanju kulturnih dobara, Zakon o ustanovama, Zakon o pučkim učilištima, Zakon o upravljanju javnim ustanovama u kulturi, Zakon o financiranju javnih potreba u kulturi, Zakon o lokalnoj i područnoj (regionalnoj) samoupravi, Odluke o osnivanju ustanova.

**Opis:** iz izvornih prihoda Proračuna, vlastitih prihoda proračunskih korisnika i iz sredstava pomoći od drugih proračuna planiraju se rashodi za redovan rad i provedbu programa ustanova u kulturi.

**Opći cilj:** osiguravanje uvjeta rada.

**Pokazatelj uspješnosti:** poboljšanje standarda i uvjeta rada, poboljšanje uvjeta u čuvanja građe, povećanje fundusa i kvalitete vođenja dokumentacije, realizacija programa i kapitalnih projekata u okviru mogućnosti.

**A 600101: Redovno financiranje ustanova u kulturi =2.100.500,00 kn**

**Proračunski korisnik 33984: Gradski muzej Drniš =561.500,00 kn**

**Opis:** iz izvornih prihoda Proračuna osiguravaju se rashodi za zaposlene za 2 zaposlenika (ravnatelj i kustos) u iznosu od 326.000,00 kn. Materijalni i financijski rashodi ukupno iznose 202.500,00 kn, a izdaci za otplatu financijskog leasinga za nabavku vozila iznose 33.000,00 kn.

**Proračunski korisnik 33992: Pučko otvoreno učilište Drniš =949.000,00 kn**

**Opis:** iz izvornih prihoda Proračuna osiguravaju se rashodi za 6 zaposlenika u iznosu od 744.000,00 kn. Materijalni i financijski rashodi ukupno iznose 200.000,00 kn, a rashodi za nabavku uredske opreme iznose 5.000,00 kn.

**Proračunski korisnik 34016: Narodna knjižnica Drniš =590.000,00 kn**

**Opis:** iz izvornih prihoda Proračuna osiguravaju se rashodi za 3 zaposlenika u iznosu od 408.500,00 kn, a materijalni i financijski rashodi ukupno iznose 166.500,00,00 kn, a 15.000,00 kn rashoda za usluge osigurava se iz vlastitog prihoda proračunskog korisnika.

**A 600102: Glazbeno scenske djelatnosti =110.000,00 kn**

**Proračunski korisnik 33992: Pučko otvoreno učilište Drniš =110.000,00 kn**

**Opis:** iz izvornih prihoda Proračuna osiguravaju se rashodi za glazbeno scenske djelatnosti i ostala kulturna događanja u iznosu od 40.000,00 kn, a 70.000,00 kuna planira se od vlastitog prihoda i pomoći iz drugih proračuna za programe proračunskih korisnika.

**K 600101: Nabavka knjižne građe i ostalih vrijednosti =1.708.000,00 kn**

**Proračunski korisnik 33984: Gradski muzej Drniš =1.595.000,00 kn**

**Opis:** iz izvornih prihoda Proračuna osiguravaju se sredstva za nabavku opreme, muzejske i ostale izložbene vrijednosti u iznosu od 95.000,00 kn. Za „Stalni postav“ osigurava se sufinanciranje u iznosu od 200.000,00 kn, a ostatak od 1.300.000,00 kn zatražit će se od Ministarstva kulture i drugih proračuna.

**Proračunski korisnik 34016: Narodna knjižnica Drniš =113.000,00 kn**

**Opis:** iz izvornih prihoda Proračuna osiguravaju se sredstva za sufinanciranje nabavke knjižne građe u iznosu od 25.000,00 kn, dok će se 88.000,00 kn zatražiti iz drugih proračuna.

**Program 5001: PREDŠKOLSKI ODGOJ =10.615.000,00 kn**

**Proračunski korisnik 340032: Dječji vrtić Drniš = 10.615.000,00 kn**

**Zakonska osnova:** Zakon o predškolskom odgoju i obrazovanju, Državni pedagoški standard predškolskog odgoja i naobrazbe.

**Opis:** Dječji vrtić Drniš je ustanova osnovana od strane Grada Drniša za obavljanje djelatnosti predškolskog odgoja i obrazovanja. Ustanova ima ukupno 53 zaposlenika od čega je 44 na neodređeno vrijeme i 9 zaposlenika na određeno vrijeme. Dječji vrtić pruža usluge predškolskog odgoja u centralnom objektu DV Drniš, DV Drinovci, DV Radonić i sukladno sklopljenim ugovorima pruža usluge u općinama Promina i Ružić. Za redovito poslovanje ustanova ostvaruje prihode iz Proračuna Grada Drniša, Općine Promina i Općine Ružić, te uplata roditelja korisnika usluge. Ta se sredstva ustanovi doznačuju putem Proračuna osnivača.

**Opći cilj:** osiguravanje rada i funkcioniranja ustanove u provedbi odgojno obrazovnog rada.

**Pokazatelj uspješnosti:** nesmetano odvijanje djelatnosti ustanove, obuhvatdjece.

**A 500101: Redovno financiranje ustanova predškolskog odgoja =7.910.000,00 kn**

**Opis:** planirani iznos iz izvornih prihoda Proračuna od 7.910.000,00 kn namijenjen je za rashode za zaposlene u iznosu od 5.820.000,00 kn, te 470.000,00 kn za materijalne rashode od čega su 120.000,00 kn naknade za prijevoz zaposlenika na posao i s posla.

Iz vlastitih prihoda (uplate roditelja korisnika usluga i prihoda iz općinskih proračuna za usluge predškolskog odgoja: Promina i Ružić) u ukupnom iznosu od 1.620.000,00 kn podmiruju se rashodi za zaposlene u iznosu od 510.000,00 kn, te materijalni i financijski rashodi ustanove u iznosu od 1.110.000,00 kn.

**K 500101: Investicijsko ulaganje na objektima predškolskih ustanova =375.000,00 kn**

**Opis:** planirani iznos iz izvornih prihoda Proračuna od 75.000,00 kn odnosi se na dodatno ulaganje na centralnom objektu DV Drniš u iznosu od 75.000,00 kn, a 300.000,00 kn zatražit će se od Ministarstva obrazovanja za sanaciju objekta (uzrokovano klizištem terena na kojem se nalazi objekt).

**T 500103: Projekt – nastavak unapređenja usluga za djecu u sustavu ranog odgoja i obrazovanja =2.330.000,00 kn**

**Opis:** ovi rashodi planiraju se na temelju Odluke o odobrenju sredstava DV Drniš, a za provedbu projekta „Nastavak unaprjeđenja usluga za djecu u sustavu ranog i predškolskog odgoja i obrazovanja“, koji se financira iz EU sredstava preko Ministarstva rada, mirovinskog sustava, obitelji i socijalne politike. U okviru ovog projekta planiraju se rashodi za zaposlene u iznosu od 1.500.000,00 kn, materijalni rashodi u iznosu od 340.000,00 kn, te rashodi za nabavku postrojenja i opreme u iznosu od 340.000,00 kn. Ovaj projekat u cijelosti se financira iz EU sredstava.

Pročelnica Upravnog odjela

za gospodarstvo, financije i

društvene djelatnosti

Ivana Sučić, dipl.oec.v.r.